CELEX: C2005/330/13
Language: el
Date: 2005-12-24 00:00:00
Title: Απόφαση του Δικαστηρίου (τέταρτο τμήμα), της  27ης Οκτωβρίου 2005 , στην υπόθεση C-165/05: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (Παράβαση κράτους μέλους — Ελεύθερη κυκλοφορία των ατόμων — Εργαζόμενοι — Σύζυγοι — Υποχρέωση να κατέχει άδεια εργασίας ο σύζυγος που είναι υπήκοος τρίτου κράτους)

24.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 330/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 27ης Οκτωβρίου 2005
   στην υπόθεση C-165/05: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (1)
   
   (Παράβαση κράτους μέλους - Ελεύθερη κυκλοφορία των ατόμων - Εργαζόμενοι - Σύζυγοι - Υποχρέωση να κατέχει άδεια εργασίας ο σύζυγος που είναι υπήκοος τρίτου κράτους)
   (2005/C 330/13)
   Γλώσσα διαδικασίας: η γαλλική
   Στην υπόθεση C-165/05, με αντικείμενο προσφυγή λόγω παραβάσεως κράτους δυνάμει του άρθρου 226 ΕΚ, που ασκήθηκε στις 8 Απριλίου 2005, Επιτροπή των Ευρωπαϊκών Κοινοτήτων, (εκπρόσωπος: G. Rozet) κατά Μεγάλου Δουκάτου του Λουξεμβούργου (εκπρόσωπος: S. Schreiner), το Δικαστήριο (τέταρτο τμήμα), συγκείμενο από τους J. N. Cunha Rodrigues (εισηγητή), προεδρεύοντα του τετάρτου τμήματος, K. Lenaerts και E. Levits, δικαστές, γενική εισαγγελέας: J. Kokott, γραμματέας: R. Grass, εξέδωσε στις 27 Οκτωβρίου 2005 απόφαση με το ακόλουθο διατακτικό:
   
               1.
            
            
               To Μεγάλο Δουκάτο του Λουξεμβούργου, θεσπίζοντας νομοθετικώς την υποχρέωση λήψεως αδείας εργασίας όσον αφορά τους υπηκόους τρίτων χωρών που είναι σύζυγοι διακινούμενων εργαζομένων της Ευρωπαϊκής Ενώσεως και μη προσαρμόζοντας τη νομοθεσία του στο κοινοτικό δίκαιο, παρέβη τις υποχρεώσεις που υπέχει από το άρθρο 11 του κανονισμού (ΕΟΚ) 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητος.
            
         
               2.
            
            
               Καταδικάζει το Μεγάλο Δουκάτο του Λουξεμβούργου στα δικαστικά έξοδα.
            
         
      (1)  ΕΕ C 132 της 28.5.2005.